Meldinger fra de danske efterretninger tyder på, at ingen danskere i Paris er ofre for nattens terrorangreb. Men flere nordjyder var tæt på angrebene. Blandt dem Bjarne Lohse og Marie Bech fra Hjørring, som TV2 Nord har været i kontakt med.

I aftes var der masser af mennesker på gaden i området Bastil i Paris, der er kendt for sine utallige barer og natklubber. Bjarne Lohse og kæresten Marie Bech fra Hjørring var også i området. - Vi har ude og spise og få en øl i Bastil, hvor det hele eskalerede, fortæller Bjarne Lohse på en telefon fra hotellet. Parret går fra en café og mod hotellet omkring klokken 21.30. Dét tidspunkt, hvor det første angreb finder sted. - Vi tænder for fjernsynet, da vi kommer ind på værelset og ser, at der er kaos. Det hele virker meget surrealistisk, fordi vi lige er gået derfra, siger Bjarne Lohse. De kommende timer bliver over 100 mennesker dræbt, og der er angreb seks forskellige steder i byen. - Vi faldt meget sent i søvn og skrev til familie og venner for time hvordan det udviklede sig. Imens afspærres store dele af området, hvor de bor og caféer og restauranter oprettes som felthospitaler. Samtidig opfordres alle til at holde sig inden døre. - Stemningen er trykket, folk sidder og læser og ser fjernesyn, og følger med i hvad der sker, siger Bjarne Lohse. Lige nu ved Bjarne Lohse og Marie Bech ikke, hvornår de er hjemme i Hjørring igen. - Planen var U2 koncert i aften, men det er aflyst, og planmæssigt flyver vi hjem i morgen aften, men det ved vi heller ikke, slutter Bjarne Lohse.